Rivera i Rajoy pacten la liquidació per llei de la immersió en català a l'escola

Context: El president de Ciutadans, Albert Rivera, ha confirmat que un dels punts de l'acord que ha tancat avui amb el PP per a votar a favor de la investidura de Mariano Rajoy és la liquidació del sistema d'immersió lingüística en català a l'escola amb l'aplicació 'a totes les comunitats autònomes bilingües del trilingüisme'. Aquesta és una de les mesures incloses en el document que tots dos partits han batejat com '150 compromisos per millorar Espanya'. El model trilingüe suposaria la liquidació de la immersió a Catalunya i dels models d'ensenyament en català tant al País Valencià com a les Illes. Rivera ha comparegut per explicar els punts principals de l'acord. Un d'aquests punts és l'acord perquè s'aturi el calendari d'implementació de l'actual llei d'educació espanyola, la LOMCE, i que es posi en marxa una comissió parlamentària 'per a una nova llei d'eduació pactada i consensuada'. Però tot i aquest emplaçament a definir els detalls de la llei educativa en la negociació entre partits, PP i Ciutadans ja han acordat que hauria d'incloure una mesura que liquida el sistema d'immersió lingüística en català: el trilingüisme a l'escola, 'perquè l'anglès, juntament amb l'espanyol, sigui llengua vehicular a l'escola'.

Answer: 150 compromisos per millorar Espanya

Question: Com es titula el document pactat?

Answer: Rivera

Question: Qui ha explicat el punts principals de l'acord?

Answer: pactada i consensuada

Question: Com diu l'acord que es vol que sigui la nova llei d'educació?


Michel recorda davant Sánchez que les euroordres es basen en la separació de poders

Context: El pròxim president del Consell Europeu, l'ex-primer ministre belga Charles Michel, ha recordat al president espanyol en funcions, Pedro Sánchez, que les euroordres es basaven en la separació de poders i que no s'hi podia intervenir. Ho ha dit en una conferència de premsa conjunta després d'una reunió a la Moncloa, i ha afegit que la separació de poders era un 'valor molt important en l'estat de dret'. 'En l'euroordre hi ha normes, procediments, que s'emmarquen en l'estat de dret europeu, també, i que es basen en el principi de separació de poders', ha dit, responent a una pregunta sobre el funcionament de l'euroordre perquè Carles Puigdemont no ha comparegut davant la justícia europea. 'No vull intervenir en un tema que depèn de la separació de poders', ha afegit. Michel va ser un dels dirigents europeus més crítics amb la repressió d'Espanya el Primer d'Octubre. Les paraules de Michel arriben mentre Bèlgica analitza les euroordres per l'extradició a Espanya de Carles Puigdemont, Toni Comín i Lluís Puig.

Answer: en la separació de poders

Question: En què es fonamenten les euroordres?

Answer: després d'una reunió a la Moncloa

Question: Quan s'ha fet la conferència?

Answer: Bèlgica

Question: En quin país s'analitzen les euroordres per l'extradició a Espanya de Carles Puigdemont, Toni Comín i Lluís Puig?


El primer vis a vis amb la mare … i la Dolors va parlar de l'UGT

Context: Escric no només per alliberar ràbia. Estic a l'estudi de casa. És la nit del diumenge 1 d'abril i llegeixo el tuit de la Mireia Boya: ' Insisteixo, hi ha un infame lloc, que es diu Alcalà-Meco, del que ningú parla perquè tothom va primer a Estremera. I la Carme i la Dolors són allà.' Immediatament penso, quanta raó té aquesta dona. I què en faig jo de plorar? Les llàgrimes no les trauran de la presó.

Answer: Mireia Boya

Question: Qui va escriure el tuit?

Answer: Alcalà-Meco

Question: En quina presó estan la Carme i la Dolors?

Answer: Les llàgrimes

Question: Què no podrà apartar de la presó a la Carme i la Dolors?


El president Urkullu avança les eleccions basques al 5 d'abril

Context: El president basc, Iñigo Urkullu, ha anunciat l'avançament de les eleccions basques per al 5 d'abril. El decret de dissolució de la cambra basca i la convocatòria dels comicis es publicarà demà, com estableix la llei perquè transcorrin un termini de cinquanta-quatre dies. Els partits podran presentar les candidatures fins al 2 de març. L'avançament s'havia produït per diversos factors interns i externs. Un primer és el clima pre-electoral que s'havia creat, que feia difícil la continuïtat de la legislatura amb normalitat i que es poguessin aprovar noves lleis. Podem, si bé havia donat suport al govern del PNB-PSE, no es preveia que donés suport a iniciatives prioritàries per a l'executiu basc.

Answer: l'avançament de les eleccions basques

Question: Què ha anunciat Urkullu?

Answer: demà

Question: Quan es publicarà el decret de dissolució de la cambra?

Answer: fins al 2 de març

Question: Fins quan es podran presentar candidatures?


Stop Mare Mortum reparteix 11.000 diaris gratuïts amb propostes en matèria d'asil per les eleccions del 28-A

Context: Stop Mare Mortum ha repartit aquest divendres 11.000 exemplars de diaris gratuïts amb propostes en matèria d'asil per a les eleccions del 28-A. L'acció ha començat a les 7 del matí i ha tingut lloc a les parades de metro de Plaça Catalunya, l'estació de Sants, Plaça d'Espanya, Fabra i Puig i el Campus Diagonal. La iniciativa busca visibilitzar la “manca de voluntat política” per abordar qüestions com el refugi, el salvament marítim o l'externalització de fronteres. Després d'analitzar tots els programes polítics, la plataforma exigeix als partits desenvolupar el reglament de la Llei d'asil, pendent des del 2009, acabar amb les expulsions en calent i les polítiques d'externalització de fronteres i reforçar figures com el Salvament Marítim. Alhora, Stop Mare Mortum demana aplicar l'article 38 de la Llei d'asil, que entenen que permetria iniciar el procediment de sol·licitud de protecció internacional en ambaixades i consolats en país d'origen o trànsit. També reclama complir amb la sentència del Tribunal Suprem en què l'estat a d'acollir 19.449 persones compromeses des de Grècia i Itàlia, establir vies legals i segures d'accés a visats humanitaris o corredors humanitaris, facilitar la reagrupació familiar i eliminar els obstacles a l'accés al dret d'Asil com la impossibilitat d'accedir a les oficines d'asil de Ceuta i Melilla.

Answer: 11.000

Question: Quants exemplars de diaris gratuïts han repartit?

Answer: a les 7 del matí

Question: A quina hora ha començat l'acció?

Answer: Llei d'asil

Question: De quina llei exigeixen que es desenvolupi el reglament?


El projecte de llei estatunidenc sobre Hong Kong tensa les relacions amb la Xina

Context: El Senat dels Estats Units d'Amèrica ha aprovat per unanimitat el projecte de llei de Drets Humans i Democràcia d'Hong Kong arran de la repressió exercida per part de les forces de seguretat contra els manifestants, els quals fa cinc mesos que protesten a la regió administrativa especial xinesa. La mesura requeriria que els Estats Units revisessin anualment si la Xina respecta l'autonomia d'Hong Kong segons la llei nord-americana. 'El poble de Hong Kong sap el que ve. Estan veient l'esforç constant després de l'erosió de la seva autonomia i de les seves llibertats', ha assenyalat durant un breu debat el senador republicà i principal impulsor de la mesura, Marco Rubio. La llei ara ha de tornar a la Cambra de Representants, que a l'octubre va aprovar la seva pròpia versió de la mesura. Les dues cambres hauran de resoldre les seves diferències abans que qualsevol legislació pugui ser enviada al president, Donald Trump, per a la seva ratificació.

Answer: el projecte de llei de Drets Humans i Democràcia d'Hong Kong

Question: Què ha aprovat el Senat dels Estat Units d'Amèrica?

Answer: fa cinc mesos

Question: Des de quan protesten els manifestants a la regió administrativa especial xinesa?

Answer: Marco Rubio

Question: Qui ha estat el principal promotor de la mesura que proposa la revisió anual per comprovar si la Xina respecta l'autonomia d'Hong Kong?


David Rodríguez opta a coordinar EUPV per a “donar protagonisme a les bases” i que el partit siga “subjecte polític”

Context: Diu que les confluències són “prioritàries” però amb “dignitat entre formacions” perquè un partit “no pot fagocitar” un altre      VALÈNCIA, 13 (EUROPA PRESS)    El militant d'Esquerra Unida del País Valencià (EUPV) David Rodríguez ha presentat este dijous la seua candidatura a la coordinació d'esta formació amb l'objectiu de “donar protagonisme a les bases” i que el partit siga “subjecte polític”, ja que “seguix sent vàlid i necessari per a la transformació per l'esquerra”. Alhora, ha considerat que les confluències són “prioritàries” però “en clau d'una mínima dignitat entre formacions”. Rodríguez s'ha expressat en estos termes en declaracions als mitjans a València, on ha presentant la candidatura que encapçala –EUPV. L'Esquerra necessària per a la transformació del País Valencià– juntament a la resta de membres que la componen, davant de les Torres de Serrans. Esta llista competirà amb la candidatura liderada per la diputada provincial Rosa Pérez en la XII Assemblea d'esta formació, que es farà dissabte. El candidat, mestre de professió, ha assegurat que la seua proposta representa un model “que diu que EUPV seguix sent vàlida i necessària per a la transformació per l'esquerra” i que pretén “donar protagonisme a les bases”, i alhora “recull les diferents sensibilitats que EUPV té al seu interior, com a corrents o com a persones”.

Answer: “prioritàries”

Question: Com són les confluències per David Rodríguez?

Answer: Esquerra Unida del País Valencià

Question: Quina candidatura encapçala Rodríguez?

Answer: mestre

Question: Quina és la professió de David Rodríguez?


Es reobre la investigació del cas Gürtel per a esclarir el paper de Camps en el finançament il·legal del PP

Context: La secció segona de la sala penal de l'Audiència espanyola ha ordenat de reobrir la investigació sobre les adjudicacions de la GeneralitatValenciana a Orange Market, una de les empreses de la trama Gürtel. Aquesta peça intentarà esclarir qui ordenava les adjudicacions després que es coneguessin les revelacions de Francisco Correa, Ricardo Costa i Álvaro Pérez 'El bigotis' durant el judici pel finançament irregular del PP valencià que apuntaven directament a l'expresident autonòmic Francisco Camps.

Answer: sobre les adjudicacions de la GeneralitatValenciana a Orange Market

Question: Quina investigació demana reobrir la secció segona de la sala penal de l'Audiència espanyola?

Answer: Gürtel

Question: En quina trama s'inclou l'empresa Orange Market?

Answer: qui ordenava les adjudicacions

Question: Què es vol esclarir mitjançant les investigacions de les adjudicacions de la Generalitat Valenciana a Orange Market?


El discurs contundent de Mónica Oltra en defensa dels refugiats del qual parla tothom

Context: La vice-presidenta de la Generalitat, Mónica Oltra, va fer una intervenció contundent en defensa dels refugiats durant un acte organitzat per l'Institut de Drets Humans de la Universitat de València, a la Nau, l'edifici històric de la universitat. Oltra hi va ser molt crítica amb els líders de la Unió Europea (UE) i les decisions que han pres respecte dels refugiats i va explicar la seva experiència personal durant el viatge que va fer a l'illa grega de Lesbos. El politòleg Sami Naïr i el catedràtic de filosofia del dret Javier de Lucas també van intervenir en l'acte, moderat pel professor Antonio Ariño, catedràtic de sociologia i vice-rector de Cultura i Igualtat. Us oferim el vídeo íntegre amb el discurs de la vice-presidenta Oltra:

Answer: contundent

Question: Com va ser la intervenció que va fer Mónica Oltra defensant els refugiats?

Answer: la seva experiència personal durant el viatge que va fer a l'illa grega de Lesbos

Question: Què va explicar Mónica Oltra durant la seva intervenció?

Answer: Antonio Ariño

Question: Qui va moderar l'acte que organitza l'Institut de Drets Humans de la Universitat de València?


El govern reobre a Londres la delegació davant el Regne Unit i Irlanda

Context: El conseller d'Acció Exterior, Ernest Maragall, ha reobert a Londres aquest vespre la delegació de la Generalitat al Regne Unit i Irlanda, que fou clausurada amb l'aplicació de l'article 155. És la segona delegació que es reobre després que es restituís la de Berlín la setmana passada. El delegat Sergi Marcén seguirà al capdavant de la delegació de Londres després d'haver estat restituït i nomenat pel govern el juliol. Maragall ha afirmat que la Generalitat batallarà als tribunals contra el recurs del govern espanyol per la reobertura de les delegacions. Ahir l'advocacia de l'estat va presentar un recurs contenciós-administratiu en nom del Ministeri d'Afers Estrangers espanyol al Tribunal Superior de Justícia de Catalunya contra el decret de reobertura que va aprovar la Generalitat. Segons el conseller, el recurs és part d'una 'horrible normalitat' i en aquest sentit ha afirmat no li sorprèn ni impressiona.

Answer: l'article 155

Question: Quina eina es va fer servir per tancar a Londres la delegació de la Generalitat al Regne Unit i Irlanda?

Answer: la setmana passada

Question: Quan es va tornar a obrir la delegació de Berlín?

Answer: un recurs contenciós-administratiu

Question: Què ha presentat l'advocacia de l'estat al Tribunal Superior de Justícia de Catalunya?


El parlament refusa les propostes de Ciutadans i PP contra el ple del 6 i el 7 de setembre

Context: El parlament ha refusat les propostes de resolució de Ciutadans i el PP que demanaven condemnar 'taxativament' i 'enèrgicament', respectivament, el ple del 6 i el 7 de setembre del 2017 per considerar-lo 'un cop a la democràcia'. El text de Ciutadans anava més enllà i deia que el 'cop' encara no s'ha aturat i que continua endavant, amb 'la inequívoca intenció de culminar la secessió d'Espanya vulnerant el sistema democràtic'. Aquesta proposta també demanava de considerar tots els fets posteriors al ple, com la constitució de la Sindicatura Electoral, l'1-O, i els fets del 10 i el 27 d'octubre, com a actes 'mancats de tota legitimitat i cobertura legal'. Les dues propostes de resolució han estat refusades amb els vots contraris de JxCat, ERC, els comuns i la CUP i amb els vots favorables de C's i el PP, mentre que el PSC ha votat favorablement a la proposta de resolució del PP i s'ha abstingut a la de Ciutadans. El parlament també ha refusat la proposta del PP de reprovar el president de la Generalitat, Quim Torra, i s'ha refusat també d'instar-lo a dimitir. Aquesta proposta s'ha tombat amb els vots en contra de JxCat, ERC i la CUP, l'abstenció de comuns i PSC-Units, i el vot a favor de C's.

Answer: Ciutadans i el PP

Question: Quines formacions polítiques van presentar propostes de resolució?

Answer: PP

Question: Qui va presentar la proposta de resolució que ha votat favorablement el PSC?

Answer: el president de la Generalitat

Question: A qui volia que es reprovés el PP en la seva proposta?


ANC i Òmnium fan una crida a concentrar-se aquest vespre davant la seu de la Comissió Europea a Barcelona

Context: L'ANC i Òmnium Cultural han fet una crida a concentrar-se avui a les set del vespre davant la seu de la Comissió Europea (CE) a Barcelona després de les dues sentències fetes públiques avui: la del Tribunal de Justícia de la Unió Europea (TJUE), que conclou que el president d'ERC, Oriol Junqueras, tenia immunitat des que va ser elegit eurodiputat; i la del Tribunal Superior de Justícia de Catalunya (TSJC), que condemna a un any i mig d'inhabilitació el president de la Generalitat, Quim Torra. Sota el nom de 'Justícia a Europa. Injustícia a l'estat espanyol', totes dues entitats han convocat aquestes concentracions per a expressar el suport a ambdós polítics. 'L'estat espanyol condemna i vol guanyar amb la judicatura allò que no ha aconseguit a les urnes. Mentrestant, Europa decideix d'avalar els drets dels eurodiputats Junqueras, Carles Puigdemont i Toni Comín', destaca l'ANC, que afegeix que només els catalans decideixen qui ha de ser el president de la Generalitat i els seus representants a Europa. Per Òmnium, la justícia europea ha donat 'un nou cop a la justícia espanyola, i l'ha desautoritzada a escala internacional', i per això demana la nul·litat del judici de l'1-O i la llibertat de tots els presos polítics i els exiliats.

Answer: des que va ser elegit eurodiputat

Question: Des de quan tenia immunitat Oriol Junqueras?

Answer: un any i mig d'inhabilitació

Question: Quina és la pena que l'imposa a Quim Torra el Tribunal Superior de Justícia de Catalunya?

Answer: la nul·litat del judici de l'1-O i la llibertat de tots els presos polítics i els exiliats

Question: Què demana Òmnium?


Presenten una querella contra tota la cúpula del poder judicial espanyol per prevaricació reiterada

Context: L'Associació Atenes, integrada per juristes que defensen els drets civils, ha decidit d'ampliar la querella presentada el 27 d'abril contra el president del Consell General del Poder Judicial espanyol (CGPJ), Carlos Lesmes, a tots els magistrats de la cúpula judicial per un delicte continuat de prevaricació. Ho justifiquen pel nomenament de Carmen Lamela com a nova magistrada del Suprem i pel tracte de favor dispensat a Sofía Marchena, filla del president de la sala penal del mateix tribunal. Quant a Lamela, consideren que és una assignació 'fraudulenta' perquè no té mèrits ni capacitats acreditades per al càrrec. El grup critica que el CGPJ l'hagués nomenada sense haver tingut en compte el seu paper al capdavant de l'Audiència espanyola en el procés contra l'1-O i la declaració de la independència. Sobre això, esmenten que el mateix Suprem ha hagut de corregir-la per manca de competència i per l'emissió incorrecta de les euroordres contra els exiliats. Així doncs, l'Associació Atenes considera que hi havia més candidats amb més capacitats per a ocupar la plaça i denuncien que el procediment ha estat poc transparent perquè no s'ha publicat cap comparació de mèrits entre els divuit participants.

Answer: els drets civils

Question: Què defensen els juristes de l'Associació Atenes?

Answer: Carlos Lesmes

Question: Qui és el president del Consell General del Poder Judicial espanyol?

Answer: prevaricació

Question: De quin delicte acusa l'Associació Atenes al president del CGPJ i als magistrats de la cúpula judicial?


El congrés estatunidenc engega formalment el procés per destituir Trump

Context: La Cambra de Representants dels Estats Units ha aprovat el procés de destitució (impeachment) contra Donald Trump. La iniciativa ara passa a la fase pública, i a finals de desembre serà el senat, de majoria republicana, qui votarà si és jutjat per la cambra. La proposta l'ha presentat el membre de la Cambra de Representants Jim McGovern, president de la Comissió de Normativa Interna de la Cambra, amb la intenció de 'garantir la transparència' del i 'proporcionar un camí clar per avançar' en la investigació. En el text s'han establert pautes clares sobre compareixences, publicació de transcripcions de testimonis i transferències de proves a la Comissió de Justícia de la Cambra de Representants, que serà l'encarregada de redactar i aprovar els articles del 'impeachment'. 'Donem aquest pas per eliminar qualsevol dubte que l'administració Trump pugui retenir documentació, vetar testimonis, ignorar requeriments degudament autoritzats o seguir obstruint a la Cambra de Representants', ha explicat Nancy Pelosi, portaveu demòcrata a la cambra. Després de setmanes d'especulacions per la interferència de Trump en la investigació sobre la presumpta influència russa en les eleccions que el van portar a la Casa Blanca, Pelosi va anunciar al setembre l'inici d'un procés dels preliminars per a un procés de destitució contra el president al qual es podrien demostrar delictes d'abús de poder i obstrucció a la justícia.

Answer: el procés de destitució (impeachment) contra Donald Trump

Question: Què ha aprovat la Cambra de Representants dels Estats Units?

Answer: el senat

Question: Qui votarà si Trump és jutjat a la cambra?

Answer: republicana

Question: Quina majoria hi ha al senat?


JxCat i ERC no inclouen l'ultimàtum de Torra a Sánchez en la proposta de resolució conjunta

Context: JxCat i ERC no han inclòs l'ultimàtum del president de la Generalitat, Quim Torra, al president espanyol, Pedro Sánchez, per a negociar un referèndum d'autodeterminació. La proposta de resolució número 4 pactada entre ambdós grups, referida al diàleg i la negociació amb l'estat espanyol, diu que el parlament insta el govern a 'continuar explorant les vies del diàleg i la negociació per a garantir l'exercici del dret a l'autodeterminació. Incloent-hi negociar un referèndum acordat, vinculant i reconegut internacionalment que respecti el dret a decidir de la ciutadania catalana'. La proposta de resolució també proposa d”impulsar el diàleg i la negociació bilateral amb l'estat, sense condicions ni renúncies a les voluntats i amplis consensos expressats per la ciutadania de Catalunya'. També exigeix respecte a les institucions catalanes, que es facin efectius els compromisos en matèria de finançament, inversions i traspassos de competències. Finalment, el text insta el govern a negociar la flexibilització de l'objectiu de dèficit i exigeix la fi de l'estratègia d'asfíxia financera contra la Generalitat i la retirada dels recursos del govern espanyol al Tribunal Constitucional contra lleis aprovades al Parlament de Catalunya.

Answer: Quim Torra

Question: Qui va donar un ultimàtum a Sánchez?

Answer: autodeterminació

Question: Quin dret diu la proposta que s'ha de garantir?

Answer: de dèficit

Question: Quin objectiu vol la proposta que es flexibilitzi?


Els diputats no adscrits i el grup mixt prenen força als tres parlaments del país

Context: El desembre del 2016 hi havia cinc diputats no adscrits als tres parlaments del país. A hores d'ara, ja en són dotze. En els últims mesos, diverses crisis dels grups parlamentaris han fet que alguns diputats se'n desvinculessin i passessin al grup mixt o al grup dels no adscrits. Tècnicament, els diputats no adscrits són set: sis a les Corts Valencianes i un al Parlament de Catalunya. Els altres cinc són diputats del parlament balear que ara formen part del grup mixt. El darrer episodi ha estat la renúncia de quatre diputats de Ciutadans a les Corts Valencianes: l'ex-portaveu Alexis Marí i els diputats David de Miguel, Alberto García i Domingo Rojo, que s'han donat de baixa del partit per discrepàncies internes.

Answer: cinc

Question: Quants diputats no adscrits als tres parlaments hi havia el desembre del 2016?

Answer: sis

Question: Quants diputats no adscrits són a les Corts Valencianes?

Answer: per discrepàncies internes

Question: Per què s'ha donat de baixa del partit Alexis Marí?


La fiscalia demana una multa de 21.600 euros a l'ex-batlle d'Alcarràs per l'1-O

Context: La fiscalia de Lleida demana una multa de 21.600 euros per a l'ex-batlle d'Alcarràs (Segrià), Miquel Serra, a qui considera responsable d'un delicte de desobediència per haver col·laborat amb la celebració del referèndum del Primer d'Octubre al municipi, quan n'era batlle. A més, la fiscalia també sol·licita la inhabilitació especial per a Serra per tal que durant un any i tres mesos no pugui exercir un càrrec públic de batlle, de regidor ni pugui ocupar un càrrec electe en cap altra administració local. El 23 de gener, Serra es va acollir al dret a no declarar després de comparèixer davant del jutge de Lleida que l'estava investigant per un presumpte delicte de desobediència pel primer d'octubre de 2017, en concret per haver cedit l'espai municipal on van dur a terme les votacions.

Answer: 21.600 euros

Question: Quina multa demana la fiscalia per a Miquel Serra?

Answer: desobediència

Question: De què consideren responsable a Miquel Serra?

Answer: un any i tres mesos

Question: Quina inhabilitació sol·licita la fiscalia per a Miquel Serra?


Els campaners de Barcelona fan la primera trobada aquest diumenge

Context: La campana és un instrument universal. A tot el món hi ha campanars que anuncien festes religioses, actes civils, grans esdeveniments i, fins i tot, catàstrofes. A casa nostra trobem campanars lligats a la religió, però també a finalitats civils. En algunes viles, de fet, tenen dos campanars: un de religiós i un altre municipal. I en els casos que només n'hi ha un, moltes vegades té dues zones ben diferenciades. Al segle XX, la majoria de les campanes van deixar de sonar de la manera tradicional, les van fixar i van passar a picar-les amb un martell.

Answer: un instrument universal

Question: Què és la campana?

Answer: festes religioses, actes civils, grans esdeveniments i, fins i tot, catàstrofes

Question: Què es comunica mitjançant els campanars?

Answer: amb un martell

Question: Com feien sonar les campanes al segle XX?


No es pot posar fi a la transició sense eliminar el partit de la transició

Context: L'independentisme català i el moviment del 15-M coincideixen en la crítica a l'anomenada transició política postfranquista. Els dos fenòmens polítics naixen, en bona part, de la constatació d'una part de la ciutadania que aquell moviment de les elits va ser un enorme frau democràtic. I de la crítica a les relacions de poder creades després de la transició, al centre de les quals hi ha el PSOE. Després de la gran crisi econòmica del 2008, les creixents dificultats materials de la gent i el replegament autoritari de l'estat conciten una onada de crítiques i indignació que desemboquen, en la dècada actual, en aquests dos fenòmens que han canviat el panorama polític del nostre país i de l'estat espanyol. El 15-M, de fet, fabrica un eslògan brillant que trenca tot l'imaginari del postfranquisme, aquell famós 'PPSOE' que va omplir parets de tot arreu. La suggerent unió de les dues sigles de la restauració borbònica en una de sola obrí els ulls de moltíssima gent a una realitat que abans era complicada d'explicar: que el PSOE és un partit de dretes, segurament el partit més de dretes dels membres europeus de la socialdemocràcia i que en realitat tant hi fa qui governe perquè les diferències entre tots dos, a l'hora de la veritat i en els temes fonamentals, són menors.

Answer: 2008

Question: En quin any es va produir una gran crisi econòmica?

Answer: 'PPSOE'

Question: Quin eslògan va elaborar el moviment 15-M?

Answer: parets

Question: Què van omplir les inscripcions PPSOE?


Piqué s'enfronta a un periodista defensant els presos polítics després d'haver guanyat el Madrid

Context: Després de la victòria per 0 a 1 al Bernabéu el futbolista del FC Barcelona Gerard Piqué va tornar a fer declaracions a favor dels presos polítics i es va enfrontar a les preguntes d'un periodista de Madrid que li retreia la seva posició. GRANDIOS @3gerardpique , moltes gràcies per ser com ets pic.twitter.com/B5ZZV7DQev — Catalunya Free TV🎗 (@CatalunyaFreeTV) 2 de març de 2019  Al vídeo se sent com el periodista repeteix que era una rebel·lió i que van pujar al cotxe de la Guàrdia Civil. Llavors el jugador blaugrana li respon dient que això no és rebel·lió i que no es pot condemnar ningú a anys de presó per això. Després d'haver derrotat el Madrid en la Copa, Piqué ja va fer unes declaracions defensant els presos polítics catalans que li varen generar atacs de la premsa de Madrid.

Answer: dels presos polítics

Question: A favor de qui es va mostrar Gerard Piqué?

Answer: atacs de la premsa de Madrid

Question: Què li van comportar a Piqué les declaracions defensant els presos polítics?

Answer: al Bernabéu

Question: On va jugar el futbolista Gerard Piqué?


Sànchez i Forn presenten al parlament les credencials per a ser diputats

Context: El número dos de Junts per Catalunya, Jordi Sànchez, i el número set, Joaquim Forn, tots dos a la presó, han presentat al parlament les credencials per ser diputats en la pròxima legislatura, han explicat a Europa Press fonts de la candidatura. Les dues credencials es van registrar al parlament dimecres pels serveis administratius del grup i no personalment, un tràmit que és habitual que no facin de forma directa els diputats. Tota la documentació que han de presentar els diputats electes per esdevenir parlamentaris de ple dret poden tramitar-la a través d'altres persones, i no és obligatori en cap cas fer-ho de forma personal. Així, Sànchez i Forn han seguit els tràmits convenients per a ser diputats. La seva presència en els plens, el primer dels quals està fixat per al dimecres 17 de gener, dependrà de la justícia. Tant Forn com Sànchez —també Jordi Cuixart— han de tornar a declarar l'11 de gener davant del tribunal Suprem espanyol amb l'objectiu que se'ls aixequi la presó preventiva.

Answer: a la presó

Question: On estan Jordi Sànchez i Joaquim Forn?

Answer: pels serveis administratius del grup

Question: Per qui van ser registrades al parlament les credencials de Sànchez i Forn per ser diputats en la pròxima legislatura?

Answer: 17 de gener

Question: Per quan està fixada la data per a la celebració del primer ple?


El Nobel de medicina premia les investigacions sobre com les cel·lules s'adapten a l'oxigen

Context: Els investigadors William Kaelin, Peter Ratcliffe i Gregg Semenza han estat guardonats amb el premi Nobel de medicina per haver descobert com les cèl·lules perceben i s'adapten a la disponibilitat d'oxigen. Els guardonats van identificar la maquinària molecular que regula l'activitat dels gens en resposta als nivells variable d'oxigen. La importància fonamental de l'oxigen s'ha entès durant segles, però es desconeix com les cèl·lules s'adapten als canvis en els nivells d'oxigen. Els descobriments dels premiats revelen el mecanisme d'un dels processos adaptatius més essencials de la vida. I estableixen les bases per la comprensió de com els nivells d'oxigen afecten el metabolisme cel·lular i la funció fisiològica. Els seus descobriments també han aplanat el camí per les noves i prometedores estratègies per combatre l'anèmia, el càncer i altres malalties.

Answer: William Kaelin, Peter Ratcliffe i Gregg Semenza

Question: Qui ha rebut el premi Nobel de medicina?

Answer: com les cèl·lules perceben i s'adapten a la disponibilitat d'oxigen

Question: Què han descobert els guardonats?

Answer: La importància fonamental de l'oxigen

Question: Què és el que s'ha entès durant segles?


Junqueras confirma que hi haurà una partida al pressupost per al RUI si s'incorpora al full de ruta

Context: La setmana que ve es reprenen les reunions del consell de govern, tot just abans que el president de la Generalitat, Carles Puigdemont, es trobi amb els representants de la CUP per parlar de la qüestió de confiança. Serà una setmana intensa, segons que ha dit en una entrevista a TV3 el vice-president de l'executiu, Oriol Junqueras. Una de les qüestions que segur que formaran part d'aquests contactes serà el referèndum unilateral d'independència (RUI) i el dirigent republicà ha confirmat allò que va dir fa uns quants dies el secretari d'Economia, Pere Aragonès: el pressupost del 2017 incorporarà una partida per al RUI en cas que JxSí i la CUP decideixin d'incorporar-lo al full de ruta. De moment, però, el president d'ERC s'ha limitat a dir que era partidari de tots els camins democràtics, els que incloïen les eleccions constituents i també els que preveien el referèndum. Junqueras ha subratllat, a més, que la qüestió de confiança aniria lligada a l'aprovació del pressupost.

Answer: per parlar de la qüestió de confiança

Question: Per què es reuniran Carles Puigdemont i els representants de la CUP?

Answer: intensa

Question: Com serà la setmana segons preveu Oriol Junqueras?

Answer: a l'aprovació del pressupost

Question: A què anirà lligada la qüestió de confiança segons Junqueras?


La policia espanyola deté a Barcelona un home acusant-lo d'haver celebrat la mort de Maza a la xarxa

Context: La policia espanyola ha detingut un home avui a Barcelona per haver celebrat a les xarxes socials la mort de l'ex-fiscal general de l'estat espanyol José Manuel Maza. Segons el ministre d'Interior espanyol, Juan Ignacio Zoido, l'internauta també va amenaçar el delegat del govern espanyol a Catalunya, Enric Millo. És acusat d'un delicte d'incitació a l'odi i d'injúries. La @policia ha detenido en Barcelona a un hombre que celebró el fallecimiento de José Manuel Maza y amenazó al delegado del Gobierno en Cataluña en las redes sociales, por un presunto delito de incitación al odio e injurias. — Juan Ignacio Zoido (@zoidoJI) November 24, 2017  Ahir la fiscalia de Barcelona no considerà delicte els piulets d'Arran i del dirigent de Podem Cristian Fernández que celebraven la mort de l'ex-fiscal Maza. Segons la fiscalia, 'malgrat el caràcter desagradable o poc respectuós, no s'ha considerat que [els piulets] siguin delictius'.

Answer: de l'ex-fiscal general de l'estat espanyol José Manuel Maza

Question: De qui va celebrar la mort el detingut?

Answer: el delegat del govern espanyol a Catalunya

Question: A qui va amenaçar l'acusat?

Answer: desagradable o poc respectuós

Question: Quin caràcter creu la fiscalia que tenen els piulets d'Arran i de Cristian Fernández?


El Suprem rebutja els recursos contra la suspensió dels diputats presos

Context: La sala d'apel·lacions del Tribunal Suprem espanyol ha desestimat els recursos presentats per les defenses d'Oriol Junqueras, Jordi Turull, Josep Rull, Raül Romeva i Jordi Sànchez, de manera que manté la suspensió de funcions públiques de tots cinc dictada pel jutge Pablo Llarena. Els va suspendre com a diputats d'acord amb l'article 384 bis de la llei d'enjudiciament criminal, una vegada la interlocutòria de processament per rebel·lió era ferma i tenien decretada la presó provisional. Els advocats van recórrer contra la decisió perquè consideraven que el terme 'individus rebels' no es podia aplicar als presos polítics, atès que hi havia resolucions del Tribunal Constitucional espanyol que l'aplicaven a membres de bandes armades. Però segons la sala, una vegada estudiada la doctrina del TC, el concepte no es pot aplicar només a delictes comesos per bandes armades. Els magistrats que revisen les decisions de Llarena defensen que la suspensió no és 'discrecional', sinó que és prevista a la llei. Els tres magistrats que integren la sala d'apel·lacions han rebutjat els recursos i mantenen que tots cinc presos han de continuar suspesos de les seves funcions, una situació que també afecta Carles Puigdemont.

Answer: 384 bis de la llei d'enjudiciament criminal

Question: Atenent a quin article el jutge Llarena va suspendre Oriol Junqueras per a l'exercici de la funció pública?

Answer: a membres de bandes armades

Question: A qui s'aplica el concepte 'individus rebels' en les resolucions del Tribunal Constitucional espanyol?

Answer: tres

Question: Quants magistrats formen part de la sala d'apel·lacions?


Les provocacions de l'extrema dreta no poden impedir el tall de la Meridiana

Context: Els activistes de Meridiana Resisteix han aconseguit tallar l'avinguda per 126a vegada, tot i les provocacions de l'extrema dreta, que han convocat una concentració a les 17.00 per intentar rebentar la mobilització. Tanmateix, els activistes han aconseguit de fer finalment el tall entre crits de 'no passaran'. Meridiana resisteix aconsegueix de tallar l'avinguda malgrat les provocacions de l'extrema dreta. Més informació: https://t.co/qvipLHPvQg pic.twitter.com/lFv4epb2Tn — VilaWeb (@VilaWeb) February 16, 2020  La Brimo ha desencapsulat els manifestants antifeixistes que s'havien mobilitzat a les quatre de la tarda per a protestar contra la presència de l'extrema dreta a la Meridiana. Els manifestants, que eren uns dos-cents, s'han afegit al tall, tot mostrant una pancarta enorme de 'no passaran'. Vegeu imatges de l'encapsulament:             Els agents han apartat a l'estació de Sant Andreu Arenal una trentena de feixistes, amb simbologia franquista, que tenien la intenció de rebentar el tall.

Answer: l'extrema dreta

Question: Qui ha provocat als activistes de Meridiana Resisteix?

Answer: han convocat una concentració a les 17.00

Question: Com volien rebentar la mobilització els de l'extrema dreta?

Answer: no passaran

Question: Què cridaven els activistes?


El DOCV publica els cessaments de Dolores Salas i Mónica Cucarella com a membres del Consell

Context: El DOCV publica avui els cessaments de la secretària de Salut Pública i del Sistema Sanitari Públic, Dolores Salas, i la directora general d'Internacionalització, Mónica Cucarella. Dolores Salas va presentar la dimissió del càrrec perquè diu que ha estat sotmesa a 'pressió'. El motiu és la polèmica arran del contracte de la seva filla a la Fundació per al Foment de la Investigació Sanitària i Biomèdica del País Valencià (Fisabio). Malgrat tot, Salas insisteix a dir que la renúncia no significa reconèixer cap irregularitat. En el document de renúncia, Salas manifestava que la feina 'exigeix una dedicació total i un estat d'ànim que permeti d'afrontar totes les complicacions pròpies del desafiament plantejat i ara mateix això no passa'. En una altra resolució, el govern valencià dóna compte del cessament de Mònica Cucarella Pérez com a directora general d'Internacionalització de la Conselleria d'Economia Sostenible, Sectors Productius, Comerç i Treball, amb efectes de la data d'aquest decret.

Answer: Dolores Salas

Question: Qui ha presentat la dimissió?

Answer: a 'pressió'

Question: A què diu que ha estat sotmesa Dolores Salas?

Answer: reconèixer cap irregularitat

Question: Què diu Salas que no significa la renúncia?


JxCat confirma que ningú del seu grup substituirà l'escó del president Torra

Context: El president de JxCat al Parlament de Catalunya, Albert Batet, ha confirmat que ningú del seu grup substituirà l'escó del president de la Generalitat, Quim Torra. Així doncs, JxCat es quedarà amb un vot menys dels trenta-quatre que té actualment. Segons ha dit Batet, en una entrevista a 'Els Matins de TV3', Torra és diputat i no se'l permet votar. Per això el grup parlamentari ha decidit que ningú assumeixi l'acta per no fer el joc a la repressió de l'estat espanyol. De fet, segons ha explicat, és una proposta de Maria Senserrich, qui havia de substituir Torra, i que JxCat l'ha assumit. D'altra banda, Batet ha afirmat que els diputats del seu grup continuaran votant i que el fet que no ho fessin el ple del passat dilluns va ser un 'gest de protesta'.

Answer: trenta-quatre

Question: Quants vots té JxCat?

Answer: 'Els Matins de TV3'

Question: En quin programa s'ha entrevistat Batet?

Answer: per no fer el joc a la repressió de l'estat espanyol

Question: Per què ningú substituirà l'escó de Quim Torra?


L'Assemblea Feminista de València denuncia haver rebut multes per 5.000 euros per participar en el 8-M

Context: L'Assemblea Feminista de València ha denunciat haver rebut més de 5.000 euros en multes de diversa quantia que al·leguen 'talls de carreteres i carrers' durant les protestes del passat 8 de març i han considerat que 's'apliquen de manera injusta per exercir el dret de vaga i piquet', segons han assegurat fonts de la plataforma. El col·lectiu ha afirmat que 'es tracta d'un nou atac repressiu contra tot el moviment feminista' i han assenyalat a la delegació del govern espanyol a València i al mateix delegat, Juan Carlos Fulgencio, com a principal responsable. Per això, han demanat 'la retirada de totes les multes del 8M en processos oberts de l'any passat i del present'. De la mateixa manera, també han incidit que poques setmanes després del 8M de 2018, 'el moviment feminista va rebre més de 6.000 euros de multes emparades sota l'antidemocràtica llei mordassa per presumptes faltes d'ordre públic durant el dia de la vaga'. En aquell moment, 'les causes que es van al·legar contra les feministes van ser demanar a un policia que parlés en valencià, ocupar els carrers durant una vaga legal, informar en els piquets constituïts per a això i protestar per la violència policial exercida contra les activistes', segons ha assegurat l'Assemblea. Després d'haver realitzat diverses accions de denúncia, i 'haver aconseguit la paraula del delegat de Govern, Juan Carlos Fulgencio, de revisar les multes', – 'cosa que no ha fet', afegeixen -, les persones multades es troben a l'espera de judici 'després d'un any fent i denunciant que aquestes multes atempten contra el dret de manifestació durant una vaga feminista legalment convocada'.

Answer: més de 5.000 euros

Question: Per quin valor ha rebut sancions l'Assemblea Feminista de València?

Answer: talls de carreteres i carrers

Question: Per què els hi han posat les multes?

Answer: a l'espera de judici

Question: Com es troben al cap d'un any les persones multades?


Parlamentaris estonians creen un grup de suport a la independència de Catalunya

Context: El Parlament d'Estònia ha creat un intergrup per a donar suport i seguir de manera específica el procés català. El secretari d'Afers Exteriors i de la Unió Europea de la Generalitat, Jordi Solé, i el secretari general del Consell de Diplomàcia Pública de Catalunya (Diplocat), Albert Royo, s'hi han reunit aquest migdia. Entre els assistents hi havia els dos copresidents del grup de suport: Mark Soosar, del partit governamental SDE, i Aadu Must, del partit de l'oposició ECP. La creació d'aquest intergrup parlamentari a Tallinn és el resultat d'una relació i uns contactes començats fa anys pel Diplocat, organisme adscrit al Departament d'Afers i Relacions Institucionals i Exteriors i Transparència, amb trobades internacionals i la invitació a diversos diputats per a formar part de grups d'observació electoral i programes de visitants internacionals (PVI) de l'entitat, el darrer dels quals en ocasió de la Diada del 2015. Els dos representants catalans han posat al dia els diputats estonians sobre la situació política actual a Catalunya, els avanços en el full de ruta sobiranista i les diverses possibilitats que poden resultar de les eleccions espanyoles de final de juny. Els diputats estonians, amb representació tant del partit del govern com de l'oposició, han reiterat que les aspiracions catalanes són comprensibles per als estonians i han mostrat el desig que s'arribi a una solució pacífica i dialogada.

Answer: per a donar suport i seguir de manera específica el procés català

Question: Per què ha creat el Parlament d'Estònia un intergrup?

Answer: al Departament d'Afers i Relacions Institucionals i Exteriors i Transparència

Question: A quin departament està adscrit el Diplocat?

Answer: que s'arribi a una solució pacífica i dialogada

Question: Quin desig han manifestat els diputats estonians?


La Generalitat de Catalunya proposa més de nou-cents compromisos per complir els objectius de desenvolupament sostenible de l'ONU

Context: Tots els departaments de la Generalitat s'han reunit avui per posar en comú més de nou-cents compromisos per implementar al Principat l'Agenda 2030 de l'ONU, que fixa diversos objectius per aconseguir un desenvolupament sostenible, i que va ser signada el 2015 pels estats membres. Les diferents conselleries han aprovat un pla per portar-ho a terme a la Comissió Interdepartamental de l'Agenda 2030, presidida pel conseller d'Acció Exterior, Transparència i Relacions institucionals, Alfred Bosch, i que ha comptat amb la presència del conseller de Territori i Sostenibilitat, Damià Calvet. És el pas previ abans de l'aprovació definitiva de les mesures que es preveu que passin pel consell executiu després de l'estiu. Bosch ha assegurat que el govern comparteix i es pren seriosament 'tots els objectius' del full de ruta de Nacions Unides.

Answer: més de nou-cents

Question: Quants compromisos han posat en comú?

Answer: Agenda 2030 de l'ONU

Question: Quina agenda es vol implementar al Principat?

Answer: diversos objectius per aconseguir un desenvolupament sostenible

Question: Què fixa l'Agenda 2030 de l'ONU?


Manifestants dels CDR cremen fotos del rei espanyol i reivindiquen que es faci efectiva la República

Context: Avui a la tarda, els CDR s'han concentrat a Girona, Tarragona i Barcelona per reclamar al govern català que 'faci efectiva la República' i 'es deixi de pactes'. A Barcelona, més d'un centenar de persones s'han trobat malgrat la pluja primer a plaça de Sant Jaume, i després han avançat cap a Via Laietana. La marxa ha avançat fins arribar davant l'edifici de la delegació del govern espanyol al carrer Roger de Llúria de Barcelona. Ha estat aquí que alguns dels manifestants han cremat fotos del rei Felip VI i ninots de cartró que ridiculitzaven figures polítiques espanyoles com Mariano Rajoy o Pedro Sánchez. Manifestants dels CDR cremen imatges de Felip VI i polítics espanyols davant la delegació del Govern espanyol 👉https://t.co/8IHYhV3Aui pic.twitter.com/o4InVEUd5P — btv notícies (@btvnoticies) October 27, 2018  A Giona, unes cinquanta persones s'han unit a la protesta i han enganxat un cartell gegant a la façana de la seu de la Generalitat a Girona, en què apareix la fotografia del president espanyol Pedro Sánchez i Quim Torra donant-se la mà. A sota s'hi pot llegir 'Prou pactes i renúncies, República ja'.

Answer: Girona, Tarragona i Barcelona

Question: On s'han concentrat els CDR?

Answer: que 'faci efectiva la República' i 'es deixi de pactes'

Question: Què reclamen els CDR al govern?

Answer: Felip VI

Question: De qui han cremat fotos alguns manifestants a Barcelona?


Compromís demana explicacions pel menysteniment a les llengües que no són el castellà en el premi Arquimedes

Context: El portaveu de Compromís al senat espanyol, Carles Mulet, ha presentat una sèrie de preguntes escrites al govern espanyol per a demanar explicacions sobre el 'cas clar de discriminació lingüística' i 'menyspreu a les llengües espanyoles no castellanes' en la convocatòria del Certamen Arquimedes del ministeri espanyol de Ciència, Innovació i Universitats. Mulet ha censurat que per al premi, de totes les llengües cooficials, únicament podran optar als reconeixements aquells redactats en castellà, el que 'suposa que l'alumnat que hagi fet els seus treballs en anglès, com ja passa en moltes universitats, o en les llengües espanyoles cooficials, si no estan en castellà, tampoc poden'. 'Això atempta directament contra drets fonamentals i mereix una ràpida disculpa i rectificació per part del govern', ha exigit el senador en un comunicat, al mateix temps que ha defensat que 'bona part' de l'alumnat usa en els seus treballs llengües espanyoles 'que no són el castellà o fins i tot llengües estrangeres com l'anglès'. Així, ha explicat que els estudiants de graus o màsters en Ciències Biològiques i Biomèdiques, Ciències Experimentals, Exactes i Ambientals, Ciències Socials i Humanitats o Enginyeria i Arquitectura en universitats públiques de comunitats plurilingües poden estudiar o redactar els seus treballs en altres llengües. Per a Mulet, 'deixar fora de poder optar a aquesta convocatòria per motius lingüístics atenta al dret a no ser discriminat per motiu de llengua o a l'esperit la pròpia constitució espanyola, que afirma que totes les llengües de l'estat seran objecte d'especial protecció'. 'Aquí, directament un Ministeri les agredeix i menysprea', ha criticat.

Answer: per a demanar explicacions sobre el 'cas clar de discriminació lingüística' i 'menyspreu a les llengües espanyoles no castellanes'

Question: Per a què ha elaborat una sèrie de qüestions Carles Mulet?

Answer: al dret a no ser discriminat per motiu de llengua o a l'esperit la pròpia constitució espanyola

Question: En contra de què està el deixar fora de la convocatòria per motius lingüístics?

Answer: d'especial protecció

Question: De què seran objecte totes les llengües de l'estat segons la constitució espanyola?


Així s'aprovarà la llei del referèndum ara que el TC ha suspès la reforma del reglament

Context: El ple del Parlament de Catalunya va aprovar la setmana passada una reforma de l'article sobre l'aprovació de lleis per lectura única. Pocs minuts després, Mariano Rajoy demanava al consell d'estat un dictamen urgent per a poder impugnar la reforma i, a continuació, presentava la petició de suspensió al Tribunal Constitucional. Fins ara, l'article 135 del reglament del parlament exigia la signatura de tots els grups per a tramitar proposicions o projectes de llei per la via ràpida de lectura única. La votació de dimecres passat habilita els grups del parlament a tramitar lleis per lectura única amb el suport de la majoria absoluta de la cambra. Aquest canvi ha de facilitar que les lleis que es tramiten sota l'amenaça constant de la repressió política i judicial espanyola puguin esquivar els entrebancs i el filibusterisme practicat per l'estat espanyol i els grups que defensen l'statuo quo. Ara, un cop la reforma ha estat impugnada al Tribunal Constitucional pel govern espanyol i ha quedat suspesa automàticament en aplicació del reglament del tribunal, cal veure quines alternatives té la majoria parlamentària per a aprovar la llei del referèndum d'acord amb el mandat democràtic electoral.

Answer: sobre l'aprovació de lleis per lectura única

Question: Quin article van reformar la setmana passada?

Answer: la petició de suspensió

Question: Què va presentar Rajoy al Tribunal Constitucional?

Answer: amb el suport de la majoria absoluta de la cambra

Question: Com pot aprovar una llei per lectura única el parlament amb la reforma?


El Botànic rebrota després de la crisi més important de la legislatura

Context: Tot fa pensar que l'incendi polític que ha viscut l'acord del Botànic s'ha apagat. Ahir es va fer una reunió que en teoria va servir per a tancar la crisi entre els partits signants de l'acord: el PSPV, Compromís i Podem. La comissió de seguiment del pacte van posar les bases per a acabar la legislatura, amb un seguit d'acords que inclouen l'aprovació del pressupost del 2019 i un calendari per als mesos vinents, fins a les eleccions del mes de maig. Tot amb tot, el fantasma d'un possible avançament electoral, desitjat per Ximo Puig, no és totalment descartat. El president, com explicarà en el debat de política general que començarà dimarts, vol donar 'singularitat' a la política valenciana i una de les maneres de fer-ho serà traient les eleccions valencianes del calendari de les autonomies de règim comú, que ara coincideixen amb les municipals. En tot cas, sí que s'ha compromès a informar prèviament els seus socis si decideix d'avançar-les.

Answer: PSPV, Compromís i Podem

Question: Quines forces polítiques van signar l'acord del Botànic?

Answer: maig

Question: Quan està previst que se celebrin les eleccions?

Answer: Ximo Puig

Question: Qui vol que s'avancin les eleccions?


El batlle de Collbató critica les maniobres de l'exèrcit espanyol prop de les coves de Montserrat

Context: El batlle de Collbató, Miquel Solà, s'ha mostrat molest per la presència de sis vehicles de l'exèrcit espanyol amb soldats armats a l'aparcament de les coves de Montserrat, a tocar del municipi. Solà ha retret que, tot i que el consistori va aprovar en el seu moment una moció rebutjant que hi hagués militars fent maniobres, la seva presència a la zona era habitual. 'No és una imatge agradable, veure soldats armats en un entorn natural i turístic com és Montserrat', ha dit. A més, ha criticat que no s'hagi avisat l'ajuntament, com habitualment es fa, enviant un fax. Segons que ha explicat, ja fa anys que l'exèrcit espanyol fa pràctiques d'escalada i marxes a la zona i, 'tot i que no els fan gaire cas', com a mínim han aconseguit que els soldats no passegin armats pel poble, com sí que feien anys enrere.

Answer: Miquel Solà

Question: Qui és el batlle de Collbató?

Answer: a l'aparcament de les coves de Montserrat

Question: On eren els vehicles de l'exercit i el soldats?

Answer: enviant un fax

Question: Com avisaven habitualment a l'ajuntament de les maniobres?


La filtració d'una conversa masclista i racista de Lluís Salvadó aixeca una gran polseguera política

Context: L'endemà del Dia Internacional de la Dona i que el país es tenyís de morat, el programa 'Espejo público' ha emès una conversa telefònica de l'ex-secretari d'Hisenda, Lluís Salvadó, en què fa comentaris masclistes i racistes. Salvadó, actual diputat d'ERC al Parlament de Catalunya, manté una conversa amb un altre home sobre el relleu a la conselleria d'Ensenyament i fa servir un to sexista i absolutament fora de to. Aquesta conversa telefònica és de caràcter privat i és molt probable que hagi estat obtinguda per la policia espanyola o la Guàrdia Civil, que feia escoltes telefòniques a Salvadó per la seva implicació en l'organització del referèndum. 'Espejo Público' ha assenyalat que Josep Maria Jové, ex-secretari general de vice-presidència, era l'altre persona que apareixia a la conversa, però posteriorment ha esborrat els piulets que havia fet a Twitter. Josep Caparrós, l'interlocutor L'altra persona que apareix a la conversa és el batlle de Sant Carles de la Ràpita, Josep Caparrós, qui ell mateix ho ha expressat. Diu que la conversa, 'en clar to irònic' però del 'tot inadequat', s'ha utilitzat per 'fer-ne un ús polític interessat contra Esquerra Republicana de Catalunya'.

Answer: masclistes i racistes

Question: Com són els comentaris que fa Salvadó en la conversa telefònica?

Answer: ERC

Question: Per quin partit és diputat Salvadó?

Answer: la policia espanyola o la Guàrdia Civil

Question: Qui pot haver obtingut aquesta conversa?


El no de l'independentisme al pressupost espanyol agreuja la fragilitat de Sánchez

Context: Pedro Sánchez no podrà tramitar el pressupost espanyol si no fa un gest urgent per a abordar políticament el conflicte català. N'hi havia prou que ERC o el PDECat fessin decantar la balança, però l'anunci d'ERC que demà presentarà una esmena a la totalitat ja impedeix que els comptes passin el primer tràmit al congrés. Els vots de rebuig dels 9  diputats d'ERC s'afegiran així als 169 que sumen Cs, el PP i els diputats coalitzats d'UPN i del Fòrum d'Astúries. El suport a les esmenes anunciades ja supera amb escreix la majoria absoluta i encara s'hi poden afegir més vots. El PDECat també preveu de presentar aquesta setmana una esmena pròpia si el PSOE no es mou. Per a no entrebancar la tramitació del pressupost, els dos partits independentistes han exigit a Sánchez que comenci una negociació sobre l'exercici del dret d'autodeterminació en una taula de diàleg bilateral amb un mediador independent que certifiqui els acords i els incompliments dels compromisos.

Answer: una esmena a la totalitat

Question: Què presentarà ERC demà?

Answer: una esmena pròpia

Question: Què presentarà el PDECat aquesta setmana?

Answer: 9

Question: Quants vots de rebuig al pressupost seran de diputats d'ERC?


La UE engega el procés per sancionar Espanya pel seu excés de dèficit

Context: Els ministres d'Economia i Finances de la Unió Europea, reunits a l'Ecofin, han decidit aquest dimarts activar el procés per sancionar l'estat espanyol i Portugal pel seu dèficit excessiu, segons han confirmat en un comunicat. El consell assegura, en línia amb l'informe de la Comissió Europea de la setmana passada, que Madrid i Lisboa 'no han pres mesures efectives en resposta a les seves recomanacions per corregir el dèficit excessiu'. Per això, l'Ecofin accepta 'activar les sancions', i dóna a la Comissió '20 dies per recomanar' la quantitat exacta, que pot anar des del 0,2% del PIB fins als zero euros. L'estat espanyol i Portugal tenen ara també 10 dies per presentar al·legacions 'per una reducció de la sanció'.

Answer: a l'Ecofin

Question: On s'han congregat els ministres d'Economia i Finances de la Unió Europea?

Answer: 10 dies

Question: Quin termini tenen Espanya i Portugal per presentar al·legacions per reduir la sanció activada per l'Ecofin?

Answer: pel seu dèficit excessiu

Question: Per què vol sancionar l'Ecofin a Espanya i Portugal?


Les micro conferències del Som Cultura debaten quina cultura popular volem

Context: Format àgil, idees contundents, noves tecnologies, contacte directe i il·lusió desbordant. Són els cinc sintagmes que millor poden definir Les microconferències del Som Cultura Popular. Professionals i acadèmics de reconegut prestigi van respondre a la crida que l'Ens de l'Associacionisme Cultural Català i l'Associació Cultural Joan Amades (ACJA) havien llençat amb un objectiu molt clar: aprofitar el marc del Som Cultura Popular 2018 per plantejar les principals línies d'actuació que han d'encarar els col·lectius de cultura popular en el futur immediat. Les ponències, retransmeses en directe el divendres 26 i dissabte 27 de gener gràcies a la col·laboració de Vilaweb, van despertar nombrosos intercanvis d'opinions entre el púbic que va congregar-se a la Fàbrica Fabra i Coats per escoltar-les. La cultura popular, un sector estratègic Aquest va ser el títol de la microconferència protagonitzada per Josep Viana i Amadeu Carbó, i també un dels principals leitmotivs del conjunt d'intervencions. Més enllà de les mesures que l'associacionisme cultural ha de potenciar en diferents àmbits (comunicació, reflexió, patrimoni cultural immaterial, projecció internacional, etcètera), el president de l'Ens i  el vocal de l'ACJA van incidir en la necessitat que els col·lectius de cultura popular siguin plenament conscients de l'enorme múscul social que els sustenten.

Answer: divendres 26 i dissabte 27 de gener

Question: Quan van retransmetre les ponències en directe?

Answer: Fàbrica Fabra i Coats

Question: On es va congregar el públic?

Answer: Josep Viana i Amadeu Carbó

Question: Qui va fer la conferència La cultura popular, un sector estratègic?


Un problema elèctric interromp la circulació de trens entre Vandellòs i Tarragona

Context: La circulació de trens entre Vandellòs i Tarragona està interrompuda per falta de tensió en el subministrament elèctric a causa del vent i el mal temps. La incidència, que ha començat a tres quarts de cinc d'aquesta tarda de dissabte, afecta una quinzena de trens de llarga i mitja distància, a més del servei de Rodalia de la línia R16. Segons informa Renfe, hi hauria uns 2.000 usuaris afectats per la incidència. La circulació de trens no es normalitzarà fins aquest diumenge al matí, tal com indica Renfe, que ha habilitat autobusos pels passatgers dels combois afectats. Arran de la incidència, Protecció Civil ha activat la prealerta del pla Ferrocat. Afectacions al País Valencià L'avaria ha obligat a parar el servei ferroviari en diversos trens de Castelló.

Answer: entre Vandellòs i Tarragona

Question: On està interrompuda la circulació de trens?

Answer: a causa del vent i el mal temps

Question: Per què s'ha interromput el subministrament elèctric en aquest tram?

Answer: diumenge al matí

Question: Quan es normalitzarà la circulació de trens?


S'ha mort el crític literari Harold Bloom, que va marcar el cànon de la literatura occidental

Context: El crític literari nord-americà Harold Bloom (Nova York, 1930 – New Haven, 2019) s'ha mort a vuitanta-nou anys. Passarà a la història per haver escrit el llibre El cànon occidental, en què va marcar una jerarquia dels vint-i-sis llibres més destacats, segons ell, de la literatura occidental, obra que va publicar l'any 1994. A dalt de tot del catàleg, hi va col·locar Shakespeare. Amb tot, era una llista qüestionable, dominada pels autors anglosaxons, amb molt poques escriptores i escriptors negres, en què va situar tan sols un rus, Tostoi. I Freud en formava part. Els vint-i-sis autors encimbellats per bloom: 1.

Answer: crític literari

Question: Què era Harold Bloom?

Answer: vuitanta-nou anys

Question: A quina edat ha mort Harold Bloom?

Answer: qüestionable

Question: Com era la llista de Bloom?


Sindicats, patronals i entitats no descarten “cap forma pacífica i consensuada de mobilització”.

Context: Aquest matí desenes d'entitats socials, culturals, esportives i econòmiques de Catalunya s'han adherit aquest dimecres a la Taula per la Democràcia per defensar de manera unitària “el dret que té el poble català a decidir el seu futur polític”. La Taula no descarta cap forma pacífica de mobilització. Entre les entitats destaquen els sindicats CCOO, UGT, i Unió de Pagesos, Intersindical que han signat el manifest al costat de les patronals PIMEC i CECOT. Altres entitats signants són l'ANC i Òmnium Cultural o la Federació d'Assemblees de Pares i Mares de Catalunya FAPAC, la Unió de Federacions Esportives de Catalunya UFEC, SOS racisme o el Sindicat de Periodistes de Catalunya. Es pot llegir el manifest sencer i la llista d'adherits ací. En un acte aquest migdia al Museu d'Història de Catalunya, els convocats han mostrat la seva “preocupació per la vulneració dels drets fonamentals i les llibertats democràtiques que s'està produint aquests dies per part del govern espanyol i dels organismes de l'Estat”.

Answer: per defensar de manera unitària “el dret que té el poble català a decidir el seu futur polític”

Question: Per què s'han adherit desenes d'entitats catalanes a la Taula per la Democràcia?

Answer: PIMEC i CECOT

Question: Quines són les patronals que han signat el manifest?

Answer: al Museu d'Història de Catalunya

Question: On s'ha celebrat l'acte del migdia?


Alexis Codina i Ferran Jolis surten en llibertat de Soto del Real

Context: Alexis Codina i Ferran Jolis, dos dels detinguts el 23-S, han sortit aquest vespre en llibertat de Soto del Real. Els tràmits s'han allargat des d'ahir –quan l'Audiència espanyola va decretar llibertat sota fiança de 10.000 euros i 5.000 euros, respectivament– i familiars i amics han estat tot el dia esperant-los a la porta de la presó. Germinal Tomàs i Jordi Ros continuen empresonats. Els seus advocats ja han dit que demanaran una nova vista a l'Audiència espanyola per a sol·licitar-ne també la llibertat. Xavier Duch, Eduard Garzón i Txevi Buïgas van sortir en llibertat divendres passat. De Rivera a La Vanguardia: les mentides més escandaloses publicades contra els CDR A Mollet del Vallès s'ha convocat una rebuda a Codina demà a les 17.00 a la plaça Pau Casals.

Answer: Soto del Real

Question: D'on han sortit en llibertat els detinguts?

Answer: Germinal Tomàs i Jordi Ros

Question: Qui continua empresonat?

Answer: la llibertat

Question: Què sol·licitaran els advocats de Germinal Tomàs i Jordi Ros?


Mireia Boya decideix d'anar al Tribunal Suprem dimarts que ve

Context: Les ex-diputades de la CUP Mireia Boya i Anna Gabriel són les primeres que tenen cita al Tribunal Suprem espanyol per a declarar en la nova ronda d'encausaments de la causa general contra l'independentisme. Serà dimarts de la setmana que ve. Mireia Boya anirà a Madrid, segons que ha pogut saber VilaWeb. En canvi, la decisió d'Anna Gabriel encara no ha transcendit. L'anunci oficial de la decisió de totes dues es farà el dia abans de la data fixada per a la compareixença. El jutge del Tribunal Suprem espanyol Pablo Llarena, que instrueix el procediment contra diversos membres sobiranistes acusats de rebel·lió, sedició i malversació de fons, va ampliar la causa l'endemà de les eleccions del 21 de desembre.

Answer: el dia abans de la data fixada per a la compareixença

Question: Quan es farà publica la decisió de Mireia Boya i Anna Gabriel?

Answer: de rebel·lió, sedició i malversació de fons

Question: Quins delictes imputa Llarena als membres sobiranistes?

Answer: 21 de desembre

Question: Quan es van realitzar les eleccions?


Estat Islàmic publica un vídeo de l'autor de l'atac d'Ansbach en què crida a més atemptats

Context: BERLÍN, 26 (Reuters/EP)   L'agència Amaq, vinculada a l'autodenominat Estat Islàmic, ha publicat en les últimes hores un vídeo en el qual apareix presumptament el sirià que va ferir quinze persones aquest diumenge després d'immolar-se a Ansbach, al sud d'Alemanya, cridant a més atemptats, informa el grup de seguiment gihadista SITE. Estat Islàmic va assegurar aquest diumenge, a través de l'esmentada agència, que l'autor de l'atac, que hi va morir, era un dels seus 'soldats' i que havia actuat 'en resposta a les crides a atacar els països de la coalició' contra el grup terrorista. El ministre de l'Interior bavarès, Joachim Herrmann, va revelar aquest dilluns que al mòbil del suïcida s'havia trobat un vídeo en el qual aquest jurava lleialtat a Estat Islàmic. L'home, identificat com a Mohammad Daeel, va fer accionar els explosius que portava al costat d'un festival de música a la població bavaresa. Segons SITE, en la gravació l'home afirma que durà a terme 'una operació a la recerca del martiri' a Ansbach i crida a més atacs. A més, sosté que la seva acció és en resposta a 'crims comesos per la coalició en col·laboració amb Alemanya per bombardejar i matar homes, dones i nens'.

Answer: Estat Islàmic

Question: A qui està vinculada l'agència Amaq?

Answer: Ansbach

Question: On es va immolar l'autor de l'atac?

Answer: Mohammad Daeel

Question: Qui sembla que era l'atacant?


La Regió Autònoma de Bougainville comença a votar avui en un referèndum pactat d'independència

Context: Els estats independents del món poden tenir un nou membre ben aviat amb la incorporació de la Regió Autònoma de Bougainville, que avui comença un referèndum d'autodeterminació acordat amb Papua Nova Guinea que durarà dues setmanes. És previst que l'opció de la independència guanyi per un marge ampli. Habitada per 230.000 persones, la regió autònoma és formada per l'illa de Bougainville, la de Buka i les Carteret. Tot i que depèn de Port Moresby, és a 760km de l'illa de Nova Guinea, amb la qual té diferències culturals evidents. En canvi, només és a set quilòmetres de les Illes Salomó. Situació geogràfica de la Regió Autònoma de Bougainville.

Answer: la Regió Autònoma de Bougainville

Question: Quina regió es vol independitzar?

Answer: dues setmanes

Question: Quant temps durarà el referèndum?

Answer: 230.000

Question: Quantes persones viuen a la Regió Autònoma?


PSPV, Compromís i Podem es posen d'acord per governar al País Valencià

Context: Els líders del PSPV, Compromís i Unides Podem-EU han aconseguit tancar un acord per conformar un nou govern del Botànic, en què Podem tindrà dues conselleries, una d'elles amb rang de vice-presidència amb competències en matèria de medi ambient. Així ho han acordat l'actual president de la Generalitat, Ximo Puig (PSPV), la vice-presidenta, Mónica Oltra (Compromís), i el líder de Unides Podem-EU, Rubén Martínez Dalmau, en una reunió mantinguda a primera hora d'aquest dimecres al Palau de la Generalitat, minuts abans de l'inici del debat d'investidura. Segons que han informat fonts de la negociació, Unides Podem assumirà les conselleries de Transparència i Habitatge, aquesta última amb rang de vice-presidència i des de la qual es coordinarà una comissió delegada encarregada de 'les polítiques verdes' del Consell, similar a les ja existents d'Hisenda i Assumptes Socials. D'aquesta manera, el nou Consell tindrà 12 conselleries (dues més que ara), de les que el PSPV tindrà sis (una més), Compromís a quatre (una menys), i Unides Podem-EU entrarà amb dos. La signatura de l'acord serà a les 18 hores a Alacant, al Castell de la Santa Bàrbara. És per això que la sessió d'investidura s'ha suspès després del discurs inicial de Ximo Puig i es reprendrà demà a les 10 del matí amb les intervencions dels grups parlamentaris i la votació, en què Puig tindrà garantits els 52 vots que sumen PSPV, Compromís i Unides Podem-EU.

Answer: 12

Question: Quantes conselleries tindrà el nou Consell?

Answer: al Castell de la Santa Bàrbara

Question: On se signarà l'acord per conformar un nou govern del Botànic?

Answer: la sessió d'investidura

Question: Què s'ha suspès després del discurs inicial de Ximo Puig?


El govern de Sánchez creu que el PSOE millorarà resultat en unes noves eleccions

Context: La portaveu en funcions del govern espanyol, Isabel Celaá, s'ha mostrat convençuda que el PSOE milloraria els seus resultats en cas de repetició electoral. En una entrevista a la Cadena SER, Celaá ha fet referència a les enquestes que recullen, segons ha dit, 'un suport molt important de la ciutadania' a un partit que 'ofereix estabilitat i seguretat' i que té 'un projecte per als pròxims quatre anys'. A dos dies que el rei espanyol Felipe VI culmini la seva ronda de consultes i aclareixi si proposa, o no, un candidat, Celaá ha emplaçat Unides Podem a moure fitxa perquè 'encara queden hores'. 'Si hi ha una proposta diferent del que significa participar en el govern, tota la resta està obert' ha dit. Amb tot, Celaá ha admès que hi ha 'desconfiança' entre els dos líders i els equips negociadors. 'No ha estat possible reconstruir aquesta confiança', ha dit la portaveu del govern espanyol, i 'no hi ha confiança perquè una part del govern no pot ser vigilada per una altra part del govern'.

Answer: estabilitat i seguretat

Question: Què diu Celaá que ofereix el PSOE?

Answer: Unides Podem

Question: Qui vol Celaá que mogui fitxa?

Answer: desconfiança

Question: Què diu Celaá que hi ha entre els equips negociadors?


El Pacte pel Referèndum recull més de mig milió de signatures i passa el relleu a Puigdemont

Context: El suport de més de mig milió de signatures i quatre mil entitats, partits i institucions. Aquest és el resultat en números de cinc mesos de feina del Pacte Nacional pel Referèndum, que ha fet avui al vespre l'acte final al Palau de Congressos de Catalunya, ple de gom a gom. Hi havia representants de moltes d'aquestes entitats i de partits, des del PDECat a EUiA, passant per la CUP, ERC, Demòcrates…Hi havia Marta Pascal, Marta Rovira, Xavier Domènech, Lluís Rabell, Joan Josep Nuet, Gerardo Pisarello, Mireia Boya, Quim Arrufat, Antoni Castellà, Javier Pacheco (CCOO), Camil Ros (UGT), Antoni Abad (Cecot), representants dels sindicats USOC, Intersindical…   'És un immens tresor, un patrimoni que ara les institucions han de saber gestionar'. I la pròxima parada és Madrid, on dilluns el president de la Generalitat presentarà la força de la fotografia multitudinària i diversa d'avui. El coordinador del Pacte, Joan Ignasi Elena, ha acabat amb aquestes paraules: 'Amb aquests suports ens adrecem a l'Espanya democràtica perquè es rebel·li contra la por, i al govern espanyol perquè es tregui la bena dels ulls. Que la realitat no canvia perquè te n'amaguis.

Answer: Palau de Congressos de Catalunya

Question: On ha fet l'acte final el Pacte Nacional pel Referèndum?

Answer: Joan Ignasi Elena

Question: Qui coordina el Pacte Nacional pel Referèndum?

Answer: ple de gom a gom

Question: Com estava el Palau de Congressos de Catalunya?


La Gran Fira de València tanca l'edició d'enguany amb 250.000 assistents

Context: La Gran Fira de Juliol de València ha aconseguit reunir en la seva edició de 2019 a més de 250.000 assistents i, en paraules del regidor de Cultura Festiva, Pere Fuset, ha 'consolidat el seu model descentralitzat i diversificat'. El nombre de persones que ha assistit als actes, espectacles i propostes festives de la Gran Fira de Juliol suposa 'un nou pas endavant en l'èxit i consolidació d'un model descentralitzat que combina tradició i modernitat i que converteix el de juliol en un mes molt especial per la seva intensitat festiva', ha celebrat l'ajuntament en un comunicat. Fuset ha agraït el 'suport ciutadà' a la festa. 'Amb la Batalla de Flors s'acaba una edició més de la Gran Fira, la quarta d'una nova era que s'ha consolidat apostant per la descentralització d'una oferta plural i diversa per a tots els públics, on a més dels petits actes als barris també cal destacar les nits temàtiques com la nit del Folk, la nit a la Mar o la Gran Nit, així com el cicle de Focs a la Fira', ha assenyalat. L'edil de festes ha posat el focus en les activitats que han tingut lloc en els Jardins del Palau, i alhora ha destacat 'la col·laboració i implicació de diferents administracions'. 'Hem aconseguit consolidar la Gran Fira com el festival de festivals de l'estiu a València', ha subratllat.

Answer: més de 250.000

Question: Quantes persones han assistit a la Gran Fira de Juliol de València?

Answer: el 'suport ciutadà' a la festa

Question: Què ha agraït Fuset?

Answer: com el festival de festivals de l'estiu a València

Question: Com s'ha consolidat la Gran Fira segons Fuset?


La passió de Junqueras i la solidesa de Forn es mengen les acusacions

Context: Que el fiscal, al Tribunal Suprem espanyol, es refereixi al president de la Generalitat Carles Puigdemont com a 'delegat de l'estat a Catalunya' diu clarament quina és la intenció i l'enfocament que es vol donar a aquest judici. O que demani a Joaquim Forn si és soci de l'ANC o d'Òmnium, suggerint que això és un fet inculpatori, també. Qui fa que aquest judici sigui polític és tota l'acusació mateixa, tota la causa i els fonaments en què es basa, que han anat quedant desacreditats avui, un per un, quan aquest mateix fiscal, Fidel Cadena, ha intentat fer caure en un parany Joaquim Forn durant tot l'interrogatori i no se n'ha sortit. Forn ha volgut respondre a les preguntes de la fiscalia, i la capciositat, irritació i els errors en què ha anat caient Cadena, per la força dels fets que anava exposant Forn, han donat encara més sentit a l'afirmació amb què abans havia començat la seva intervenció Oriol Junqueras, que és una persecució política: 'Som davant un judici polític i en aquests moments em considero un pres polític.' La fiscalia fa de Vox   Junqueras ha començat la fase d'interrogatoris del judici. I, a diferència de Forn, no ha volgut respondre cap de les acusacions. No els ha volgut donar ni un minut més de protagonisme del necessari, després de la duresa i agressivitat de les intervencions que van fer ahir, qualificant la gent que votava l'1-O i que va patir la violència policíaca de 'mur humà llançat contra les forces de seguretat de l'estat' per part dels dirigents polítics i socials que ara són asseguts al banc dels acusats.

Answer: delegat de l'estat a Catalunya

Question: Com ha anomenat el fiscal al president de la generalitat?

Answer: un fet inculpatori

Question: Què es suggereix que és el fet de ser soci d'Òmnium?

Answer: pres polític

Question: Com diu que es considera Junqueras?


Xavier Trias es recupera a l'hospital d'una operació per una angina de pit

Context: El president del grup municipal de CiU, Xavier Trias, ha patit una angina de pit aquest cap de setmana i es recupera a l'Hospital de la Vall d'Hebron després de practicar-li un cateterisme coronari. En un comunicat, el grup municipal de CiU afegeix que Trias espera reincorporar-se a les seves responsabilitats al consistori en els pròxims dies i que mentrestant el substituiran els regidors del seu grup en els compromisos institucionals. El president del grup municipal de CiU es va sentir indisposat i amb malestar a l'alçada del pit la matinada de dissabte a diumenge i va decidir traslladar-se a l'Hospital de la Vall d'Hebron, on els metges li van diagnosticar una angina de pit. Diumenge al matí, li van practicar un cateterisme coronari per extreure-li un coàgul de sang i implantar-li un 'stent', un dispositiu que ajuda a corregir un estretament de les artèries o venes coronàries. De moment, Xavier Trias es manté ingressat i en observació a la Unitat Coronària de l'Hospital de la Vall d'Hebron fins que els metges no l'autoritzin a tornar a casa i seguir una pauta de recuperació. Mentrestant, el president del grup municipal de CiU ha anul·lat tota a seva agenda i els seus compromisos seran assumits pel portaveu del grup, Joaquim Forn; la portaveu adjunta, Sònia Recasens, i la resta de regidors del partit.

Answer: Hospital de la Vall d'Hebron

Question: On es recupera Trias?

Answer: un cateterisme coronari

Question: Què li han practicat a Trias?

Answer: Joaquim Forn

Question: Qui assumirà els compromisos de Trias?


Exigeixen a la Comissió Europea que aclareixi urgentment la manipulació de la resposta de Juncker sobre Catalunya

Context: La publicació de dues versions diferents, una en espanyol i una en anglès, d'una resposta de la Comissió Europea (CE)a una pregunta sobre Catalunya encara no s'ha resolt. La institució que presideix Jean-Claude Juncker atribueix a un 'error humà' la publicació de dues versions de la resposta a la pregunta parlamentària del PP. 'La resposta que es va donar en anglès és la versió autèntica i la que va acordar el president', va confirmar ahir Mina Andreeva, portaveu de la CE, en roda de premsa a Brussel·les. La Comissió, va dir, està 'intentant establir els fets' però no obrirà una investigació formal. 'Som una organització de 35.000 persones, és normal que hi hagi errors'. Amb tot, la portaveu va remarcar que són una 'autoritat independent' i que 'ningú pot manipular la Comissió'.

Answer: una en espanyol i una en anglès

Question: En quins idiomes són les dues versions de la resposta de Juncker?

Answer: en anglès

Question: Quina és la versió autèntica?

Answer: un 'error humà'

Question: A què s'atribueix el fet que hi hagi dues versions?


La Moncloa ja parla de cop d'estat a Catalunya i basteix la via repressiva

Context: A la Moncloa ja es pronuncia obertament el discurs segons el qual a Catalunya es prepara un cop d'estat. Aquesta setmana han estat el ministre d'Interior, José Ignacio Zoido; la de Defensa, María Dolores de Cospedal; i el d'Educació i portaveu, Íñigo Méndez de Vigo. Mariano Rajoy ha comparat Catalunya amb 'les pitjors dictadures'. És la primera vegada que el govern espanyol fa explícit aquest discurs que durant mesos ha anat coent i difonent un ampli espectre de la premsa publicada a Madrid, d'una banda, i entitats unionistes com Societat Civil Catalana, d'una altra. I això ha passat justament després de la conferència de Carles Puigdemont a Madrid. El govern espanyol ha apujat el to, i els mitjans que han anat construint aquest relat, també: la intensificació i l'enduriment del discurs contra el procés independentista els fan alhora.

Answer: un cop d'estat

Question: Què diu la Moncloa que s'està gestant a Catalunya?

Answer: la premsa publicada a Madrid

Question: Quina premsa ha estat difonent el discurs del cop d'estat a Catalunya?

Answer: amb 'les pitjors dictadures'

Question: Amb què s'ha comparat Catalunya des de la Moncloa?


Dimiteix el govern de Rússia arran de l'anunci d'una reforma constitucional

Context: El primer ministre de Rússia, Dmitri Medvédev, ha anunciat la dimissió del govern després del discurs sobre l'estat de la nació que ha fet el president de l'estat, Vladímir Putin, en el parlament rus. Medvédev ha explicat que considera apropiat la seva renuncia arran de les propostes de Putin de fer esmenes importants a la constitució del país, que modificaran l'equilibri de poder entre l'executiu, el legislatiu i el judicial. El president ha nomenat Mikhail Mishustin, cap del servei d'impostos, com a nou primer ministre, mentre és nomenat, Medvédev continuarà en funcions. Putin ha proposat de fer un referèndum per aprovar canvis que debiliten les competències del president, un càrrec que deixarà el 2024, ja que no pot tornar a ser reelegit. El parlament passarà a tenir la potestat de designar el  primer ministre, es limitarà el dret internacional (que només podrà actuar si no contradiu la constitució), s'atorgarà a la cambra alta del parament rus la potestat de destituir a jutges federals, així com s'enforteix el paper del Tribunal Constitucional.

Answer: la dimissió del govern

Question: Què ha anunciat Dmitri Medvédev?

Answer: a la constitució del país

Question: A què vol fer esmenes Putin?

Answer: Mikhail Mishustin

Question: A qui ha anomenat Putin primer ministre?


Les Corts rebutgen el recurs del PP per a accedir a documents de l'IVF sobre el deute de Zeta

Context: La Junta de síndics de les Corts ha refusat el recurs de reposició del PP que demanava que se'ls enviés l'expedient de l'Institut Valencià de Finances (IVF) sobre la quitança del deute al Grup Zeta, en el qual té accions el president de la Generalitat, Ximo Puig. La Junta s'ha reunit abans de la comissió d'Economia en la qual compareix el director general de l'IVF, Manuel Illueca, per a donar explicacions sobre la venda del crèdit de l'IVF davant el Grup Zeta i l'expedient de l'IVF per a la quitança del deute. Puig assegura no haver influït en la quitança del deute al Grup Zeta El síndic socialista, Manuel Mata, ha explicat després de la Junta que s'ha desestimat el recurs del PP perquè el lletrat de les Corts ha afirmat que no s'ha vulnerat cap dret dels diputats, ja que encara s'està en període perquè la documentació pugui arribar. Mata ha indicat que 'la cosa important' és que es produís la compareixença d'Illueca, a partir de la qual es veurà que el que fa el PP 'embolicar la troca', ja que Puig 'no ha intervingut en res' en el procediment i és 'accionista minoritari' d'una empresa que 'no ha negociat res amb l'IVF'. 'Des de la transparència, la veritat i el fet que mai no s'ha amagat res, el president de la Generalitat estava, està i estarà molt orgullós de tenir una participació en un mitjà comunicació com a periodista que és', ha acabat Mata. La portaveu adjunta de Compromís Aitana Mas ha destacat que el lletrat major de les Corts ha dit que 'no hi ha dubte de legalitat' en el procediment seguit per a la convocatòria extraordinària d'aquesta comissió d'Economia, i ha indicat que s'està en termini, fins al 27 de setembre, per lliurar aquesta documentació.

Answer: el recurs de reposició del PP

Question: Què ha desestimat la Junta de síndics de les Corts?

Answer: Aitana Mas

Question: Qui és la portaveu adjunta de Compromís?

Answer: 27 de setembre

Question: Fins quan es pot lliurar la documentació?


Oltra apunta a una gran mobilització pel finançament el Nou d'Octubre

Context: La vice-presidenta valenciana, Mónica Oltra, ha anunciat que el govern no descarta d'impulsar una gran mobilització el Nou d'Octubre per reivindicar un finançament millor per al País Valencià. Ha dit que el govern no trobava 'la sensibilitat que seria desitjable, tenint en compte que el sistema va caducar el 31 de desembre'. Després de recordar que el Nou d'Octubre és el dia que els valencians celebren l'autogovern, ha dit: 'No hi ha autogovern sense pressupost ni pressupost sense finançament.'   Justament avui, el president de la Generalitat, Ximo Puig, ha acabat la ronda de contactes per cercar un consens a l'hora de reclamar al govern espanyol la millora del finançament. Puig s'ha reunit amb les formacions polítiques amb representació parlamentària i també amb Esquerra Unida i UPyD. Pacte pel finançament La vice-presidenta ha explicat que el govern prepara un document perquè les forces polítiques signin un pacte pel finançament i que aquest podria ser el manifest obert a entitats, agents socials i ciutadania per fer una gran mobilització. El País Valencià –ha afegit– ha de deixar de tenir una renda per càpita i un PIB inferiors a la mitjana, amb taxes de desocupació i pobresa superiors a la mitjana.

Answer: per reivindicar un finançament millor per al País Valencià

Question: Per què serviria la mobilització del Nou d'Octubre?

Answer: l'autogovern

Question: Què festegen els valencians el Nou d'Octubre?

Answer: amb les formacions polítiques amb representació parlamentària i també amb Esquerra Unida i UPyD

Question: Amb qui s'ha reunit Ximo Puig?


La Guàrdia Civil cita nou persones més a declarar pel tall de Tsunami Democràtic a la Jonquera

Context: La Guàrdia Civil ha citat a declarar nou persones més pel tall que es va fer entre la Jonquera i el Pertús el passat 11 de novembre en el marc de l'acció del Tsunami Democràtic, segons ha alertat Alerta Solidària a través de les xarxes socials. Està previst que aquests manifestants declarin conjuntament els propers dies 14 i 15 de gener, conjuntament amb la resta de citats pel cos policíac ahir. En total seran dinou les persones que estan cridades a donar explicacions a la Guàrdia Civil per les protestes, i els investiga per delictes de desordres públics, danys i contra la seguretat viària. De moment, les defenses no tenen accés a les diligències prèvies i per això desconeixen més detalls del cas. Aquestes citacions es produeixen després que a mitjans de desembre, la policia espanyola cités a declarar deu persones pel mateix tall. El mateix dia que es va aixecar el tall al Pertús, on la competència és de la Gendarmeria, es va produir un nou tall a la tarda a Salt.

Answer: nou

Question: Quantes persones més ha citat a declarar la Guàrdia Civil?

Answer: Alerta Solidària

Question: Qui ha alertat de la citació?

Answer: a les diligències prèvies

Question: A què no poden accedir les defenses?


La Crida considera qualsevol via pacífica per a instaurar la República

Context: La Crida Nacional per la República no renuncia a 'cap via pacífica i no violenta' per a fer efectiva la declaració d'independència i instaurar la República 'a l'empara de la causa justa de la independència'. La proposta inicial de ponència política del moviment insisteix a perseverar en l'intent de diàleg amb l'estat espanyol, però avisa que exerciran efectivament el dret d'autodeterminació si aquest diàleg no fructifica en 'un període prudencial' o bé sorgeix una oportunitat per a exercir la sobirania a partir de la mobilització i amb l'aval de la 'voluntat majoritària' de la ciutadania. La ponència organitzativa estableix que Carles Puigdemont serà el president impulsor de l'organització, que també tindrà un altre president executiu i un secretari general. Puigdemont, però, 'encapçalarà l'acció política' de la Crida. La formació s'estructurarà amb un govern, un consell de representants (amb funcions semblants a les que tindria, diuen, un parlament) i l'assemblea nacional, formada d'entrada per les 9.500 persones que s'han fet fundadores i, una vegada es constitueixi definitivament, pels associats que estiguin a corrent de pagament. De fet, una de les finalitats de la Crida és construir un moviment que 'cristal·litzi en un instrument polític organitzat', i el nucli fundador ja va començar els tràmits per a registrar-lo com a partit polític.

Answer: cap via pacífica i no violenta

Question: Què no descarta la Crida per instaurar la república?

Answer: en l'intent de diàleg amb l'estat espanyol

Question: En què vol perseverar la Crida?

Answer: Puigdemont

Question: Qui encapçalarà l'acció política de la Crida?


L'Observatori Contra l'Homofòbia alerta d'una agressió homòfoba a un jove a Barcelona

Context: L'Observatori Contra l'Homofòbia (OCH) ha alertat que un jove va patir divendres al matí una greu agressió homòfoba al districte barceloní de Ciutat Vella, on dos homes van insultar-lo, al·ludint a la seva orientació sexual, i li van donar una pallissa. El jove, que no resideix a Barcelona, sortia d'una festa amb una amiga quan el van envoltar en un carreró del barri del Born els dos agressors, que el van increpar i agredir, ha informat el president d'OCH, Eugeni Rodríguez, a l'agència Europa Press. El jove va ser atès a urgències i l'OCH va activar el protocol quan va tenir coneixement dels fets, i va fer el corresponent avís a l'Ajuntament de Barcelona. La setmana vinent, el jove agredit rebrà assistència psicològica i l'OCH preveu que es presenti la denúncia davant els Mossos d'Esquadra aquest dimarts. El president de l'OCH ha lamentat que les agressions homòfobes hagin augmentat i que Ciutat Vella sigui el districte de Barcelona on es registren més denúncies d'agressions d'aquest tipus. Davant aquesta situació, ha subratllat que 'cal més que mai' que es constitueixi una taula amb l'Ajuntament de Barcelona, la Generalitat de Catalunya i els Mossos d'Esquadra per abordar aquest problema.

Answer: dos

Question: Quants homes van apallissar al jove?

Answer: a urgències

Question: On va ser atès el jove apallissat?

Answer: aquest dimarts

Question: Quan es previsible que es presenti la denúncia davant dels Mossos d'Esquadra?


La participació del 10-N cau per sota del 60% arreu del país

Context: La participació en les eleccions espanyoles a les 18.00, segons les dades oficials facilitades pel govern espanyol, és inferior a la del 28-A. El descens més destacat ha estat a les Illes, d'un 7% menys; al Principat ha disminuït de més d'un 4%; i al País Valencià el descens ha estat menor, si bé ha disminuït de gairebé un 2%. Al Principat, havia votat el 59,84% del cens (64,2% el 28-A). Al País Valencià, el 59,9% (61,64%); i a les Illes el 47,4% (54,42%). [EN DIRECTE] Tota la informació sobre les eleccions del 10-N En el conjunt de l'estat espanyol s'ha confirmat la tendència a la baixa de la participació que s'apuntava a migdia i se situa en el 56,86%, gairebé un 4% inferior al 60,74% del 28-A. Aquesta és la participació al país per circumscripcions i per illes, respecte del 28-A (entre parèntesis).

Answer: a les Illes

Question: On és el descens de participació més alt?

Answer: a la baixa

Question: Quina tendència té la participació a tot l'estat?

Answer: inferior

Question: Com és la participació comparada amb la del 28-A?


El CEO pronostica que l'independentisme superarà el 50% dels vots al parlament

Context: El bloc independentista superaria el 50% dels vots si ara hi hagués eleccions al Parlament de Catalunya, segons les dades del baròmetre del Centre d'Estudis d'Opinió (CEO) que s'ha fet públic avui. ERC aconseguiria el 25,4% dels vots, JxCat el 19% i la CUP, 7,3% que, sumats, són el 51,7% dels vots. En escons, suposa la victòria d'ERC amb 38-39 diputats, per davant de JxCat, que n'obtindria 29-31. La CUP arribaria als 9-10 escons, de manera que l'independentisme sumaria entre 76 i 80 escons, per sobre dels 70 que té actualment. El tercer grup seria el PSC, amb 24-25 diputats, i Ciutadans s'enfonsaria fins als 14-16 escons. Els comuns tindrien una representació d'entre 11 i 13 diputats; el PP, de 4-5 i Vox podria entrar amb dos diputats.

Answer: El bloc independentista

Question: Qui superaria el 50% dels vots si ara hi hagués eleccions?

Answer: 38-39

Question: Quants diputats obtindria ERC segons el CEO?

Answer: Vox

Question: Quina formació política podria entrar al Parlament?


Esclaten les protestes a Turquia denunciant el frau en el referèndum

Context: Les denúncies de frau de l'oposició turca en el referèndum constitucional d'aquest diumenge han provocat les primeres reaccions en contra de la població. A Istanbul s'ha organitzat una cassolada de protesta. El No ha vençut a les principals ciutats (Istanbul, Ankara i Esmira), a més de la costa mediterrània i a les regions de majoria kurda, mentre que el Sí s'ha imposat a l'interior i a les àrees rurals. Video protester i gaderne i Istanbul #dkmedier pic.twitter.com/QubxqOvYMt — Savaş Karakaplan (@Karakaplans) 16 d'abril de 2017   beşiktaş'ta halk tencere tavalarla sloganlar atıyor pic.twitter.com/BjqzeRkar9 — deniz şapşikyan (@denizsapsikyan) 16 d'abril de 2017   Listen to Istanbul just now. Clanging pots. An act of protest used in #Turkey before and during Gezi protests #Turkiye @CBCAlerts #cbc pic.twitter.com/xneblZcI47 — Nil Köksal (@nilkoksalcbc) 16 d'abril de 2017   Pots and pans are back in #Cihangir, Istanbul.

Answer: en el referèndum constitucional

Question: On ha denunciat que hi havia frau l'oposició?

Answer: una cassolada

Question: Què s'ha organitzat a Istambul?

Answer: Istanbul, Ankara i Esmira

Question: A quines ciutats importants ha guanyat el No?


Facebook i WhatsApp s'enfronten a una rebel·lió pel canvi en les condicions de privacitat

Context: L'anunci que WhatsApp començarà a compartir amb Facebook, de la qual és propietat, els números de telèfon dels seus usuaris i els continguts dels seus missatges, ha desencadenat una onada d'indignació que pot acabar per causar importants problemes a la més important xarxa social del món. Molts usuaris han reaccionat negant-se a acceptar la cessió de dades, actuació que de moment és possible si es segueixen aquestes instruccions. També les crítiques a les xarxes socials i la premsa han estat molt grans. Diversos analistes han apuntat la possibilitat que la indignació creada pel sobtat canvi de model pugui acabar per fer mal a Facebook però sobretot a WhatsApp, una xarxa social que té alternatives clares, com Telegram, que li disputen el mercat. Però la reacció més important, i potencialment perillosa per a Facebook, ha arribat del govern dels Estats Units. La Federal Trade Comission, el regulador més important del país sobre les activitats comercials, ha anunciat que obrirà una investigació per saber si Facebook ha violat les condicions que se li van imposar quan va comprar WhatsApp.

Answer: molt grans

Question: Com han estat les crítiques fetes a les xarxes socials i la premsa?

Answer: els números de telèfon dels seus usuaris i els continguts dels seus missatges

Question: Què compartirà WhatsApp amb Facebook?

Answer: Telegram

Question: Quina xarxa social suposa una alternativa a WhatsApp?


Macron anuncia avui una consulta ciutadana per a contrarestar la protesta de les Armilles Grogues

Context: El primer ministre Emmanuel Macron anunciarà avui una gran consulta ciutadana que durarà fins el 15 de març. Ha d'especificar com organitzarà aquest debat i si acabarà o no amb un referèndum. Emmanuel Macron activarà aquesta consulta a la localitat de Grand-Bourgtheroulde al departament d'Eure, a Normandia. Ahir va fer pública una carta als francesos en què definia els contorns d'aquesta iniciativa però sense acabar de revelar-los tots. És previst que avui es presenti la plataforma digital Granddébat.fr, destinada a rebre les contribucions ciutadanes. Aquesta plataforma proporcionaran les eines metodològiques per als debats.

Answer: fins el 15 de març

Question: Fins quan s'estendrà la consulta ciutadana?

Answer: Grand-Bourgtheroulde

Question: En quina localitat s'activarà la consulta?

Answer: rebre les contribucions ciutadanes

Question: Quina és la funció de la plataforma digital Granddébat.fr?


El govern aprova la llei del dret d'habitatge que esquiva la suspensió del TC

Context: El govern ha aprovat aquest matí el Projecte de llei de mesures de protecció del dret d'habitatge de les persones que es troben en risc d'exclusió social amb l'objectiu d'esquivar la suspensió del Tribunal Constitucional (TC) espanyol d'alguns articles de la Llei 24/2015. El text estableix instruments alternatius als punts suspesos, com la substitució de la cessió temporal obligatòria d'habitatges buits que fixava la Llei 24/2015 per l'expropiació temporal de l'ús d'habitatges buits d'entitats financeres. Entre més mesures, també proposa com a alternativa al lloguer social obligatori de forma indefinida un sistema per reallotjar les famílies amb un lloguer social de tres anys ampliable a sis; recupera la mediació a través del Codi de Consum i triplica els municipis on es pot actuar per pal·liar els efectes dels desnonaments. L'executiu preveu entrar la llei al parlament de manera immediata perquè es pugui debatre i aprovar aquest mateix octubre. La normativa aprovada aquest dimarts, però, no compta amb el suport del grup promotor de la ILP d'Habitatge, que reuneix diverses entitats socials. Entre els principals punts suspesos de la Llei 24/2015, hi ha la cessió temporal obligatòria dels pisos buits d'entitats financeres per destinar-los a lloguer social; l'obligació per part de les entitats financeres i els grans tenidors d'habitatges d'oferir un lloguer social a les persones que estiguin a punt de ser desnonades i el procediment de mediació en cas de sobreendeutament.

Answer: octubre

Question: Quan hauria d'aprovar el parlament la llei de mesures de protecció del dret d'habitatge de les persones que es troben en risc d'exclusió social?

Answer: socials

Question: Quins tipus d'entitats reuneix el grup promotor de la ILP d'Habitatge?

Answer: esquivar la suspensió del Tribunal Constitucional

Question: Quina era la intenció del govern en aprovar el projecte de llei?


El president del Consell de Mallorca rep un dibuix homòfob al despatx

Context: El president del Consell de Mallorca, Miquel Ensenyat, ha rebut uns dibuixos de contingut homòfob al despatx de la institució insular. Ha estat ell mateix qui n'ha penjat una fotografia i ha denunciat l'atac rebut. En un breu escrit a Facebook, s'ha dirigit a l'autor anònim: 'Li desitj llarga vida perquè pugui veure el món canviar!'       Desgraciadament d, aquests, com el que m, ha enviat l, anònim, encara en queden massa! Queda molta feina per fer! A n,… Posted by Miquel Ensenyat Riutort on Tuesday, August 1, 2017  El president del Consell de Mallorca també n'ha fet rboma i ha convidat l'autor a apuntar-se a un curs de dibuix.

Answer: a apuntar-se a un curs de dibuix

Question: A què ha incitat Miquel Ensenyat a l'autor de la imatge?

Answer: uns dibuixos de contingut homòfob

Question: Què ha rebut Miquel Ensenyat?

Answer: al despatx de la institució insular

Question: On ha rebut Miquel Ensenyat les imatges homòfobes?


La primera ministra d'Escòcia comunica a Johnson que continua els preparatius d'un referèndum d'independència

Context: La primera ministra d'Escòcia, Nicola Sturgeon, ha traslladat per carta al nou primer ministre britànic, Boris Johnson, que continua amb els preparatius per a fer un nou referèndum d'independència perquè els plans del Brexit del cap del govern de Londres perjudicarien l'economia escocesa. 'És ara més que mai essencial que a Escòcia tinguem una opció alternativa', ha afirmat la cap escocesa, en una carta enviada a Johnson, que ahir va prendre possessió com a cap del govern britànic, després de la renúncia de Theresa May. 'El govern britànic continuarà fent els preparatius per donar al poble d'Escòcia l'opció d'esdevenir un país independent', ha assenyalat Sturgeon, abans d'explicar que el parlament escocès estudiarà després de l'aturada de l'estiu la legislació marc per a la convocatòria d'un referèndum d'independència.

Answer: referèndum d'independència

Question: Què vol tornar a fer Nicola Sturgeon?

Answer: perjudicarien l'economia escocesa

Question: Què li sembla a Sturgeon que farien els plans del Brexit?

Answer: Theresa May

Question: Qui va renunciar a cap del govern britànic?


Bernie Sanders competirà per la candidatura demòcrata a les presidencials del 2020 dels EUA

Context: El senador nord-americà Bernie Sanders ha anunciat que es presentarà al procés electoral intern del Partit Demòcrata per a ser elegit candidat a les eleccions presidencials del 2020. En l'intent anterior, va ser derrotat per l'ex-secretària d'Estat nord-americana Hillary Clinton. 'Volia que el poble de Vermont fos el primer de saber-ho', ha dit Sanders, en una entrevista concedida a la Ràdio Pública de Vermont, l'estat pel qual és senador. 'Quan vagi per tot el país, prometo  portar els valors dels quals tots nosaltres a Vermont estem orgullosos, la confiança en la justícia, la comunitat, la política de base, les reunions municipals. Això portaré per tot el país', ha dit el senador. Sanders ha dit que es presenta per enfrontar-se al president nord-americà, Donald Trump, i per fer realitat algunes de les seves idees progressistes, com una cobertura sanitària universal, l'augment a quinze dòlars del salari mínim i la reducció del deute dels estudiants, propostes que ja va defensar en la campanya de 2016.

Answer: Hillary Clinton

Question: Qui és l'ex-secretària d'Estat nord-americana?

Answer: Vermont

Question: Per quin estat és senador Sanders?

Answer: a quinze dòlars

Question: A quant vol augmentar Sanders el salari mínim?